OpenLLM-France/wikimedia huggingface dataset:
# Dhamoni

Dhamoni és una vila de l'Índia al districte de Sagar a Madhya Pradesh a uns 45 km al nord de Sagar.

## Història

Fou fundada per Surat Sah un príncep d'una branca de la dinastia gond de Mandla, que fou derrotat vers el 1600 per Raja Barsingh Deva, el raja bundela d'Orchha, que es va apoderar del territori i va reconstruir la ciutat i la fortalesa i la va fer capital d'una comarca amb 2558 pobles formada per la major part dels futurs districtes britànics de Sagar i Damoh. El seu fill i successor Pahar Singh va regnar fins al 1619 quan el territori va ser annexionat per l'Imperi Mogol i administrat per governadors enviats per Delhi.
El darrer governador fou derrotat vers el 1700 pel raja Chhatar Sal de Panna que es va apoderar de la zona que van conservar els seus descendents fins al 1802 quan Umrao Singh, Raja de Patau, es va apoderar de la fortalesa, la vila i tota la regió però només la va conservar uns mesos doncs el 1803 la va haver de cedir als raja bhonsle maratha de Nagpur.
El 1818 Appa Sahib de Nagpur va ser derrotat pels britànics i va fugir; el fort fou atacat pels anglesos dirigits pel general Marshall que va oferir a la guarnició el pagament dels sous que tenien pendents de cobrament, a canvi de l'evacuació, oferta que no fou acceptada; llavors va bombardejar la ciutat i fortalesa i al cap de sis hores es van rendir sense condicions; va passar al domini britànic però en aquest moment la pargana estava formada ja només per 33 pobles. Les ruïnes de mesquites, tombes, edificis i temples acrediten la seva antiga importància. El fort està situat en un turó als passos cap al Bundelkhand dominant la vall del Dhasan

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Ptilinop de Merrill

El ptilinop de Merrill (Ramphiculus merrilli) és una espècie d'ocell de la família dels colúmbids (Columbidae) que habita els boscos de Luzon, les illes Polillo i Catanduanes, a les illes Filipines.
# Lo Puig

Lo Puig és una muntanya de 761 metres que es troba al municipi de Vilanova de Meià, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Patinatge de velocitat als Jocs Olímpics d'hivern de 1964

Als Jocs Olímpics d'Hivern de 1964 celebrats a la ciutat d'Innsbruck (Àustria) es disputaren vuit proves de patinatge de velocitat sobre gel, quatre en categoria masculina i quatre més en categoria femenina. Les proves femenines es realitzaren entre els dies 30 de gener i 2 de febrer i les masculines entre els dies 4 i 7 de febrer de 1964 a les instal·lacions d'Innsbruck.

## Resum de medalles
### Categoria masculina

| Prova | Or | Argent | Bronze |
| 500 m. detalls | Terry McDermott | Alv Gjestvang | No es concedí |
| 500 m. detalls | Terry McDermott | Yevgenij Grishin | No es concedí |
| 500 m. detalls | Terry McDermott | Vladimir Orlov | No es concedí |
| 1.500 m. detalls | Ants Antson | Kees Verkerk | Villy Haugen |
| 5.000 m. detalls | Knut Johannesen | Per Ivar Moe | Fred Anton Maier |
| 10.000 m. detalls | Jonny Nilsson | Fred Anton Maier | Knut Johannesen |

### Categoria femenina

| Prova | Or | Argent | Bronze |
| 500 m. detalls | Lidiya Skoblikova | Irina Egorova | Tatyana Sidorova |
| 1.000 m. detalls | Lidiya Skoblikova | Irina Egorova | Kaija Mustonen |
| 1.500 m. detalls | Lidiya Skoblikova | Kaija Mustonen | Berta Kolokoltseva |
| 3.000 m. detalls | Lidiya Skoblikova | Han Pil-Hwa | No es concedí |
| 3.000 m. detalls | Lidiya Skoblikova | Valentina Stenina | No es concedí |

## Medaller

| Posició | País | | | | Total |
| 1 | Unió Soviètica | 5 | 5 | 2 | 12 |
| 2 | Noruega | 1 | 3 | 3 | 7 |
| 3 | Estats Units | 1 | 0 | 0 | 1 |
| 3 | Suècia | 1 | 0 | 0 | 1 |
| 5 | Finlàndia | 0 | 1 | 1 | 2 |
| 6 | Corea del Nord | 0 | 1 | 0 | 1 |
| 6 | Països Baixos | 0 | 1 | 0 | 1 |
| Total | Total | 8 | 11 | 6 | 25 |

## Referències

* ↑ «Olympedia – Speed Skating at the 1964 Winter Olympics». [Consulta: 25 desembre 2024].
# Astrapoteris

Els astrapoteris (Astrapotheria, ‘bèsties del llamp’ en llatí) foren un ordre, actualment extint, de mamífers ungulats sud-americans. La història d'aquest ordre és enigmàtica, però és possible que pertanyés al superordre dels meridiungulats (juntament amb Notoungulata, Litopterna, Pyrotheria i possiblement Dinocerata). Un exemple d'aquest ordre és Astrapotherium magnum.
# La Serra (Cornudella de Montsant)

La Serra és una serra situada entre els municipis de Cornudella de Montsant i de la Morera de Montsant a la comarca del Priorat, amb una elevació màxima de 697 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Dhanla

Dhanla fou un estat tributari protegit feudatari de Jodhpur, una thikana concedida en jagir el 1597 formada per cinc pobles.
Fou concedida a thakur Bhim Singh, fill de thakur Trilok Das (fill de Rao Kumpa de Marwar) pel maharajà Sur Singh el 1597 (aleshores formaven el jagir 12 pobles entre els quals Dhanla). Bhim Singh va morir en batalla contra el maharajà Kishan Singh, fundador de Kishangarh, el 1615.

## Llista de thakurs

* Thakur BHIM SINGH 1597-1615
* Thakur DALPAT SINGH 1615-1625 (fill)
* Thakur MADHO SINGH 1625-? (fill)
* Thakur KARAN SEN (fill)
* Thakur FATEH SINGH (confirmat en la possessió el 1708 pel maharaja Ajit Singh de Jodhpur).
* Thakur KHIMVKARAN ?-1754 (fill)
* Thakur KUMBHKARAN 17541786 (fill) (confirmat en 4 pobles de Godwad el 1770)
* Thakur KESARI SINGH 1786-1809 (fill)
* Thakur UDAI SINGH 1809-? (fill)
* Thakur BIRAD SINGH (fill)
* Thakur BAGH SINGH ?-1866 (fill)
* Thakur BADAR SINGH 1866-1877 (fill)
* Thakur KHUMAN SINGH 1877-1915 (fill)
* Thakur AMAR SINGH 1915-1932 (fill)
* Thakur JASWANT SINGH 1932-1949 (fill)

## Referències

* Genealogia per H. Soszynski Arxivat 2009-05-29 a Wayback Machine.
# Ptilinop magnífic

El ptilinop magnífic (Megaloprepia magnifica) és una espècie d'ocell de la família dels colúmbids (Columbidae) que habita els boscos de Nova Guinea, les Illes Raja Ampat, Yapen, Manam i Karkar, i Austràlia a l'est de Queensland i nord-est de Nova Gal·les del Sud.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 109. ISBN 978-84-16728-37-4.
# Los Barcans

Los Barcans és una serra situada al municipi de Camarasa a la comarca de la Noguera, amb una elevació màxima de 521 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Batodonoides

Batodonoides és una espècie d'eulipotifle extint, considerat el mamífer més petit que ha existit mai. Batonoides pesava només 1,3 g i visqué durant l'Eocè inferior a Nord-amèrica.
A l'octubre del 1998, científics de la Universitat de Michigan anunciaren que, mentre estudiaven estrats, havien trobat un maxil·lar inferior i diverses dents que pertanyien a un animaló molt petit, B. vanhouteni. Basant-se en la mida de les dents molars, calcularen que B. vanhouteni devia pesar uns 1,3 g. Això en fa el mamífer més petit que ha existit mai, per davant del craseonicteri de nas porcí (2 g) i la musaranya etrusca (2,5 g).
# Les Penyes (Capçanes)

Les Penyes és una serra situada al municipis de Capçanes, a la comarca del Priorat i el de Tivissa, a la comarca de la Ribera d'Ebre, amb una elevació màxima de 669 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ptilinop perlat

El ptilinop perlat (Ptilinopus perlatus) és una espècie d'ocell de la família dels colúmbids (Columbidae) que habita zones boscoses i medi urbà de Nova Guinea, illes Aru, Raja Ampat, Yapen, i l'Arxipèlag D'Entrecasteaux.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 112. ISBN 978-84-16728-37-4.
# Serra Blanca (Camarasa)

La Serra Blanca és una serra situada entre els municipis de Camarasa i de Cubells a la comarca de la Noguera, amb una elevació màxima de 484 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Arquitectura victoriana

Amb el terme arquitectura victoriana es fa referència a un estil arquitectònic usat predominantment durant l'època victoriana. Pren el nom de la reina Victòria d'Anglaterra la qual regnà des del 20 de juny de 1837 al 22 de gener de 1901. Tanmateix, molts elements d'aquest tipus d'arquitectura no van esdevenir populars fins passat el regnat de la reina Victòria. Els estils sovint incloïen interpretacions i revisions eclèctiques d'estils històrics mesclats amb influències asiàtiques.

## Varietat de l'arquitectura victoriana
### Estils

* British (moviment d'art i artesania)
* Arquitectura industrial
* Painted ladies, amb les façanes pintades de colors diversos
* Queen Anne Style
* Estil Segon Imperi
* Jacobethan
* Greek Revival
* Renaissance Revival
* Romanesque Revival (inclou el Richardsonian Romanesque)

### Altres moviments arquitectònics

* Neogòtic
* Neoclassicisme

## Exemples d'arquitectura victoriana

Als Estats Units, el South End de Boston està reconegut pel National Register of Historic Places com el més antic victorià de la ciutat. Anche Old Louisville a Louisville .
Richmond a Virgínia té el Fan District i Church Hill. Al Church Hill Patrick Henry va fer el seu famós discurs Give me liberty or give me death a St. John's Episcopal Church, mentre Fan District és la zona més europea de la ciutat.
El Distillery District de Toronto inclou Cabbagetown, The Annex, Corktown, Parkdale i Rosedale.
Carroll Avenue a Los Angeles inclou la major part de l'arquitectura victoriana de la ciutat.
* L'edificio Aston Webb a'University of Birmingham, UK.
* Estació California Southern Railroad a San Diego (California), 1887.
* Un exemple de l'estil American Queen Anne a Lebanon (Illinois).
* Il Royal Exhibition Building a Melbourne, 1880
* Una casa in stile vittoriano all'angolo fra Hanbury Street e Highfield Street, a Mayfield, Austràlia
* Gilbert Scott Building Universitat de Glasgow, Glasgow. Neogòtic.
* Glasgow City Chambers, Glasgow.
* La C. A. Belden House, en estil Queen Anne Victorian a San Francisco.
* Il Victorian Pavilion a Oval cricket ground de Londres.
* Victorian School of Art and Science a Stroud, Gloucestershire
* Hardwick House prop de Bury St Edmunds, Suffolk

## Note

* ↑ South End Realty Group
* ↑ South End Historical Society
* ↑ «The Fan District - Great Public Spaces | Project for Public Spaces (PPS)». Arxivat de l'original el 2008-12-01. [Consulta: 15 novembre 2014].

## Bibliografia

* Dixon, Roger and Muthesius, Stephan. Victorian architecture. Thames & Hudson: 1978. ISBN 0-500-18163-2.
* Prentice, Helaine Kaplan, Rehab Right, Ten-Speed Press. ISBN 0-89815-172-4.

## Enllaços externs

* Storia dell'architettura e dello stile vittoriano
* Manchester, una città vittoriana
* Immagini di case vittoriane ad Hamilton, Ontario Canada
* Architetture vittoriane a Buffalo, New York
# Batalla de Misratah

La batalla de Misratah va ser una batalla decisiva durant la Revolució Líbia on s'enfrontaren les forces de Muammar al-Gaddafi contra les dels rebels i l'OTAN a la ciutat de Misratah, entre el 18 de febrer i el 15 de maig de 2011. Després de quasi 3 mesos d'assetjaments i combats el resultat va ser de victòria rebel. Els enfrontaments es van cobrar la vida d'uns 1.000 rebels i uns 500 pro-gadafistes. Es tracta de la batalla més llarga del conflicte libi. La intervenció naval i aèria de l'OTAN va marcar un punt d'inflexió en contra dels gadafistes.
# Turó del Soler

El Turó del Soler és una muntanya de 567 metres que es troba al municipi de Castellnou de Bages, a la comarca catalana del Bages.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Dhenkanal

Dhenkanal fou un estat tributari protegit a Orissa. La capital era Dhenkanal a 20° 39′ 45″ N, 85° 38′ 16″ E﻿ / ﻿20.66250°N,85.63778°E﻿ / 20.66250; 85.63778 amb 5.609 habitants el 1901.
La seva superfície era de 3789 km² i la població de 208.316 habitants el 1881, 238.285 el 1891 i 273.662 el 1901, repartits en dues ciutats (Dhenkanal i Bhuban aquesta amb 6.788 habitants el 1901) i 968 pobles. Limitava al nord amb Pal Lohara i Keunjhar; a l'est amb el districte de Cuttack i Athgarh; al sud amb Tigaria i Hindol; i a l'oest amb Talcher i Pal Lohara. Part del seu límit estava format pel riu Brahmani. Els ingressos s'estimaven en 7900 lliures i pagava un tribut de 509 lliures. El seu exèrcit el formaven 44 homes més 41 de policia i 742 chaulkidars o policies rurals.
L'estat fou fundat vers 1530 per una branca de la família Khurda amb títol de rages. El nom derivaria d'un aborigen de nom Dhenka que governava una petita franja de terra que incloïa el lloc on es va fer el palau al que Hari Singh va matar. L'estat es va estendre per conquesta contra els caps veïns especialment sota Trilochan Mahendra Bahadur (1743-1785 o 1756-1798 segons les fonts). El sobirà va rebre el títol personal de maharajà el 1869, pel seu bon govern i per la seva liberalitat durant la fam a Orissa el 1866.
Administrativament estava format per les subdivisions de Dhenkanal i Baisingha, separades pel riu Brahmani.

## Llista de rages

* Raja HARI SINGH Vidyadhar 1530-1594
* Raja LOKNATH RAY SINGH Bharamarbar 1594-1615
* Raja BALBHADRA RAY SINGH 1615-1641
* Raja NILAKANTH RAY SINGH 1641-1682
* Raja NRU SINGH Bhramarbar 1682-1708
* Raja KUNJA BEHARI Bhramarbar 1708-1728
* Raja BRAJA BEHARI Bhramarbar 1728-1741
* Raja DAMODAR Bhramarbar 1741-1743
* Raja TRILOCHAN SINGH Mahendra Bahadur 1743-1785 o 1756-1798
* Raja DAYANIDHI Mahendra Bahadur 1785-1796
* Raja RAM CHANDRA Mahendra Bahadur 1796-1807
* Raja KRISHNA CHANDRA Mahendra Bahadur 1807-1822
* Raja SHYAM CHANDRA Mahendra Bahadur 1822-1830
* Raja després Maharaja BHAGIRATH Mahendra Bahadur 1830-1877
* Raja DINABANDHU Mahendra Bahadur 1877-1885
* Raja SHURA PRATAP SINGH Dev Mahendra Bahadur 1885-1918 (+ 16 d'octubre de 1918)
* Raja SHANKAR PRATAP SINGH Dev Mahendra Bahadur 1918-1948 (+ 3 d'agost de 1965)

## Vegeu també

* Juangs.

## Referències

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
* Genealogia per H. Soszynski Arxivat 2008-10-14 a Wayback Machine.
# Ptilinop diademat

El ptilinop diademat (Ptilinopus regina) és una espècie d'ocell de la família dels colúmbids (Columbidae) que habita selva humida i manglars de les illes Petites de la Sonda, illes Banda (a les Moluques), illes Kai, i en Austràlia, al nord d'Austràlia Occidental, nord del Territori del Nord, i Queensland, cap al sud fins al nord de Nova Gal·les del Sud.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 113. ISBN 978-84-16728-37-4.
# Serra de la Volteria

La Serra de la Volteria és una serra situada entre el municipi d'Os de Balaguer a la comarca de la Noguera i l'Aragó, amb una elevació màxima de 851 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Olgafrankita

L'olgafrankita és un mineral de la classe dels sulfurs que pertany al supergrup de la perovskita.

## Característiques

L'olgafrankita és un aliatge de fórmula química Ni₃Ge. Va ser aprovada com a espècie vàlida per l'Associació Mineralògica Internacional en el mes d’octubre de l'any 2024, i encara resta pendent de publicació. Cristal·litza en el sistema isomètric.
Segons la classificació de Nickel-Strunz pertany a «02.AB: Aliatges de Ni-metal·loides», juntament amb altres dues espècies: la maucherita i l'orcelita. Les mostres que van servir per a determinar l'espècie, el que es coneix com a material tipus, es troben conservades a les col·leccions del museu mineralògic de la Universitat Estatal de Sant Petersburg (Rússia), amb el número de catàleg: 1/20138, i a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 6156/1.

## Formació i jaciments

Va ser descoberta al massís de Dzheltul'skii, al districte de Taymyrsky Dolgano-Nenetsky (Territori de Krasnoiarsk, Rússia), sent aquest indret l'únic de tot el planeta on ha estat descrita aquesta espècie mineral.

## Referències

* 1 2 «Olgafrankite» (en anglès). Mindat. [Consulta: 25 desembre 2024].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 82». European Journal of Mineralogy, 36, 6, 09-12-2024, pàg. 1005–1010. DOI: https://doi.org/10.5194/ejm-36-1005-2024 [Consulta: 25 desembre 2024].
* ↑ «Strunz-mindat (2024) Classification - Ni-metalloid alloys». Mindat. [Consulta: 25 desembre 2024].
# Batalla de Xiaoting

La batalla de Xiaoting (猇亭之戰), també coneguda com la batalla de Yiling (夷陵之戰), és una batalla famosa que va tenir lloc l'any 222 durant el període dels Tres Regnes de l'antiga Xina. La batalla va ser disputada entre Shu Han i Wu Oriental en les planúries de Yiling (en l'actualitat Yichang en la Província Hubei). La batalla va ser molt important per la victòria decisiva de Wu, que va detenir la invasió de Wu per part de Liu Bei i precedí la posterior mort de Liu Bei en Baidicheng.
# Sparassocynus

Sparassocynus és un mamífer metateri que visqué entre el Pliocè i el Plistocè a Sud-amèrica.
Aquest animal d'uns 60 cm de llargada era molt similar al diable de Tasmània d'avui en dia. Malgrat aquesta semblança notable, els dos animals no són parents propers, sinó que es tracta d'un cas d'evolució convergent. Sparassocynus era un representant molt especialitzat de la família dels opòssums. Com el diable de Tasmània, tenia el crani robust i la dentadura forta, un cos compacte i potes dotades d'urpes. S'extingí fa uns milions d'anys en no poder suportar la competència dels mamífers euteris procedents de Nord-amèrica.
# Serrat de la Torre

El Serrat de la Torre és una muntanya de 624 metres que es troba entre els municipis de Balsareny i de Castellnou de Bages, a la comarca catalana del Bages. Al cim hi ha un vèrtex geodèsic (referència 281104001). Dalt del serrat hi trobem l'anomenat pla de la Torre.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* 1 2 Ramon Carreté. Societat d'Onomàstica i l'Institut Cartogràfic de Catalunya. Noms de lloc, de casa i de persona de Balsareny, octubre 2010. Dipòsti Legal: B. 43 234-2010. ISBN 9788439386179 [Consulta: 18 setembre 2014].
# Ptilinop taronja

El ptilinop taronja (Chrysoena victor Syn.: Ptilinopus victor) és una espècie d'ocell de la família dels colúmbids (Columbidae) que habita els boscos de les illes Fiji.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 110. ISBN 978-84-16728-37-4.
# Serra de l'Àliga

La Serra de l'Àliga és una serra repartida entre els municipis d'Algerri, Castelló de Farfanya i Os de Balaguer a la comarca del Noguera, amb una elevació màxima de 580 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Batareika

Batareika - Батарейка (rus) és un possiólok del krai de Krasnodar, a Rússia. Es troba a la riba del golf de Dinskaia, a la península de Taman. És a 48 km a l'oest de Temriuk i a 173 km a l'oest de Krasnodar.
Pertany a l'stanitsa de Zaporójskaia.
# Hoplophorus euphractus

Hoplophorus euphractus és una espècie extinta del grup dels gliptodontins (grans mamífers cuirassats emparentats amb els armadillos d'avui en dia) que visqué a Sud-amèrica durant el Plistocè. És l'única espècie coneguda del gènere Hoplophorus.
Mesurava uns 2,8 metres de llargada i pesava una tona. Tenia una gran cuirassa òssia que li cobria el cos, formada per centenes de plaques òssies anomenades osteodermes, que estaven soldades entre si i formaven una closca rígida. Tenia una cua llarga, a l'extrem de la qual hi havia quatre grans esperons ossis i que probablement era utilitzada per defensar-se contra els depredadors i, en els mascles, en lluites pel territori.
# La Pedrera (Cardona)

La Pedrera és una muntanya de 604 metres que es troba al municipi de Cardona, a la comarca catalana del Bages.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Dinastia Txavda

Els Txavdes o dinastia Txavda (Chavda) fou un llinatge hindú kshatriya de governants rajputs en el que és ara el nord de Gujarat de vers el 690 al 942. Altres variants del nom de la dinastia són Chawda (Txawda), Chavada (Txavada), Chapa (Txapa), Chapotkat (Txapotkat) i Chāpoṭkata (Txapotkata).

## Història

Durant el segle vii, Panchasar era la capital del governant Txavda Jai Shikhri, i era una ciutat tan esplèndida que, segons el bard de la cort, ningú vivint allà tenia qualsevol desig del paradís. Aquesta ostentació del seu bard va portar contra Jai Shikhri (697) el poder del rei de Kalyan Katak (probablement Kanauj). La primera expedició, va ser sorpresa per un ministre de Jai Shikhri i fou derrotada, però una segona, sota comandament personal del rei Kalyan, va acabar en la destrucció de Jai Shikhri i de la seva capital. La seva muller es va salvar per la previsió del seu marit i va esdevenir la mare de Vanraj Chavda, el fundador (746) de la ciutat de Anhilwada (Patan), que va governar per seixanta anys.
Va ser succeït per Yogaraj (que va governar 35 anys), seguit per Kshemraj (25 anys), Bhuyad (29 anys), Virsinh (25 anys) i Ratnaditya (15 anys). Ratnaditya Va ser succeït per Samantsinh que va governar set anys.
Samantsinh Chavda no va tenir fills així que va adoptar el seu nebot Mularaja que el va acabar enderrocant el 942 i va establir la dinastia Solanki.
Aproximadament el 942, una de les reines de Samantsinh va fugir amb el seu fill d'un any a la casa del seu pare a Jaisalmer. Aquest fill, Ahipat, va esdevenir un formidable bandit i va assolar els dominis d'Anhilwada/Patan. Va conquerir més de 900 pobles al Kutch i va establir Morgadh com la seva capital. Va regnar durant molts anys i va ser succeït pel seu fill Vikramsi. El llinatge va seguir amb Vibhuraja, Takulji, Seshkaranji, Vaghji, Akheraja, Tejasi, Karamsinha, Takhansinha, Mokasinha i Punjaji. Punjaji vivia en el regnat de Ala al-Din Muhàmmad Xah Khalji al voltant del final del segle xiii, que va conquerir el país.
Durant el raj britànic, els petits principats de Varsoda i Mansa que eren part de l'agència de Mahi Kantha (en el actual estat de Gujarat) eren governats per una branca de la dinastia Txavda i van seguir així fins a la independència de l'Índia el 1947 i posteriorment com a dirigents cerimonials.

## Referències

* ↑ Gazetteer of the Bombay Presidency: Cutch, Palanpur, and Mahi Kantha, 2015, p. 345.
* ↑ Gir Forest and the Saga of the Asiatic Lion By Sudipta Mitra, 2005, p. 14.
* ↑ Gazetteer of the Bombay Presidency: Cutch, Palanpur, and Mahi Kantha, 2015, p. 131.
* ↑ Gujarat State Gazetteers: Mehsana -1975- Page 127

### Bibliografia

* Gazetteer of the Bombay Presidency: Cutch, Palanpur, and Mahi Kantha. Government Central Press, 1880, p. 131, 345.
This article incorporates text from a publication now in the public domain: Gazetteer of the Bombay Presidency: Cutch, Palanpur, and Mahi Kantha. Government Central Press, 1880, p. 131, 345.

## Fonts i enllaços externs

* IndianRajputs.com
# Colom imperial de Forsten

El colom imperial de Forsten (Ducula forsteni) és una espècie d'ocell de la família dels colúmbids (Columbidae) que habita boscos de les muntanyes de Sulawesi.
# Serra de Mirabuenos

La Serra de Mirabuenos és una serra situada al municipi de les Avellanes i Santa Linya a la comarca de la Noguera, amb una elevació màxima de 617 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya